**Felhívás**

*„Mélyebb zenei műveltség mindig csak ott fejlődött, ahol ének volt az alapja. A hangszer a kevesek, kiváltságosak dolga. Az emberi hang, a mindenkinek hozzáférhető, ingyenes és mégis legszebb hangszer lehet csak általános, sokakra kiterjedő zenekultúra termő talaja.“ (Kodály Zoltán)*

**A felsőszeli Széchenyi István Alapiskola igazgatósága meghirdeti**

 **a „Csillagoknak teremtője...”**

országos népdalverseny XVII. évfolyamát, melyre

**2025. május 15-én 8.30 órai** kezdettel kerül sor az iskola épületében.

**A versenyzők három kategóriában versenyeznek:**

I. kategória: 1-3. osztályos tanulók

II. kategória: 4-6. osztályos tanulók és a nyolcosztályos gimnáziumok 1. évfolyamának diákjai

III. kategória: 7-9. osztályos tanulók és a nyolcosztályos gimnáziumok 2-4. évfolyamának diákjai

**Versenyszabályok:**

**I. kategória:** A legkisebbek a koruknak megfelelő gyermekdalokból énekelnek egy csokrot.

Időtartam: max. 3 perc

**II. kategória:** A versenyző 2-3 népdalt fűzzön csokorba, a dalok témája megfelelő legyen a tanuló korához. Időtartam: max. 4 perc

**III. kategória:** A versenyző 3-4 népdalból álló csokrot énekeljen el.

Időtartam: max. 5 perc

Szeretnénk, ha a címadó dalt ismernék a versenyzők, hogy ezzel is bővítsük dalkincsüket és tiszteleghessünk Kodály Zoltán és Bartók Béla emléke előtt. A dalt közös számként énekeljük majd a verseny megnyitóján és a verseny zárásakor.

Frissítőt és ebédet biztosítunk a résztvevők és kísérőik részére.

**Jelentkezés a következő címeken:**

e-mail: szechenyi@szelisuli.onmicrosoft.com

Postacím: ZŠ s MŠ Istvána Széchenyiho s VJM, 925 03 Horné Saliby 299

Telefon: 0910 996 610

Jelentkezni 2025. május 2-ig a mellékletben található kitöltött jelentkezési lap elküldésével lehetséges.

**Mindenkinek jó felkészülést kívánunk! Várjuk jelentkezésüket!**

**Melléklet:**

**Irodalom a felkészüléshez:**

Csallóköz

* Ág Tibor: Csallóközi népdalok. Osvetový ústav. Pozsony 1969.
* Ág Tibor – Barsi Ernő – Koncsol László: *Kemény a föld a patonyi határba*. Dióspatony népzenei hagyománya. Lilium Aurum. Dunaszerdahely 1997.
* Ág Tibor (ed.): *Karcsai hajdú vagyok én*. Népdalcsokrok Bartók Béla nagymegyeri gyűjtéséből. A XI. Csengő Énekszó (gyermek és ifjúsági kórusok országos fesztiválja) módszertani segédanyaga. Dunaszerdahely 2001.
* Ág Tibor: *Az Aranykert muzsikája*. Csallóközi népdalok. Kalligram. Pozsony 1999.
* Ág Tibor: *Lement a vacsoracsillag*. Gyurcsó István Alapítvány Könyvek 20. Dunaszerdahely. 2001.
* Ág Tibor: *Lement a vacsoracsillag*. 2. javított, bővített kiadás, Gyurcsó István Alapítvány Könyvek 42. Dunaszerdahely 2008.
* Ág Tibor: *Vígan zengjetek citorák.* Csallóközi betlehemes játékok és mendikák. Gyurcsó István Alapítvány Füzetek 1. Csemadok. Dunaszerdahely 1992.
* Nagy Iván: *A csallóközi dudáshagyomány.* Kalligram Könyvkiadó. Pozsony 2002.
* Nagy Iván: *Erősíteni szíveket*. Balony község népzenei monográfiája. Gyurcsó István Alapítvány Füzetek 11. Dunaszerdahely 1998.
* Szomjas-Schiffert György: *Hajnal vagyon, szép piros*… Énekes várvirrasztók és órakiáltók. Kalligram. Pozsony 1999.
* Takács András: *Csallóközi néptáncok*. Kalligram. Pozsony 2000.

Mátyusföld

* Ág Tibor: *Bíborpiros szép rózsa*. Népzenei gyűjtés Peredről. Gyurcsó István Alapítvány Füzetek 4. Pered-Dunaszerdahely 1996.
* Ág Tibor: *Az árgyélus kismadár.* Martos falu népzenei hagyománya. Gyurcsó István Alapítvány Könyvek 36. Dunaszerdahely 2006.
* Ág Tibor: *Csillagoknak teremtője*. Mátyusföldi népdalok. Gyurcsó István Alapítvány Könyvek 44. Dunaszerdahely 2009. (hangzóanyaggal együtt)
* Bodza Klára – Paksa Katalin: *Magyar Népi Énekiskola II.* Magyar Művelődési Intézet. Budapest (évszám nélkül), (hangzóanyaggal együtt)
* Dobi Géza: *Martosi népdalok*. KT Könyv és Lapkiadó Kft. 2002.
* Gágyor József: *Csúfondáros könyv*. Mátyusföldi népi csúfolók. Lilium Aurum. Dunaszerdahely 2003.
* Gágyor József: *Játékos állatkert*. Állatok a népi mondókákban és gyermekjátékokban. Lilium Aurum. Dunaszerdahely 2002.
* Gágyor József: *Kislibáim, gyertek haza!* Népi mondókák és gyermekjátékok. Madách-Posonium. Pozsony 1999.
* Gágyor József: *Édes kincsem, kis virágom*. Játékok ölbeli gyermekekkel. Lilium Aurum. Dunaszerdahely 2006.
* Gágyor József: *Szamarat fogtam kötél nélkül*. Beugratók és tréfás rászedések. Lilium Aurum. Dunaszerdahely 2008.
* Gágyor József: *Játékos növényvilág*. Növények, virágok és gyümölcsök a népi mondókákban és gyermekjátékokban. Lilium Aurum. Dunaszerdahely 2005.
* Lázár Katalin: *Népi játékok*. Jelenlévő múlt. Planétás Kiadó. Budapest 1997.
* Mórocz Károly – Ág Tibor: *Kodály Zoltán nyomában*. Slovenské pedagogické nakladateľstvo. Bratislava 1979.

Nyitra-vidék

* Ág Tibor (ed.): *Virágok vetélkedése*. Válogatás Szíjjártó Jenő népzenei gyűjtéséből. Nap Kiadó. Dunaszerdahely 2001.
* Ág Tibor (ed.): *Virágok vetélkedése*. Válogatás Szíjjártó Jenő népzenei gyűjtéséből. 2. javított kiadás, Gyurcsó István Alapítvány Könyvek 43. Dunaszerdahely 2008.
* Ág Tibor: *Csináltassunk hírharangot*. Nyitra-vidéki népballadák. Gyurcsó István Alapítvány Könyvek 22. Dunaszerdahely 2001. (hangzóanyaggal együtt)
* Ág Tibor: *Semmit sem vétettem Nyitra városának*. Nyitra-vidéki magyar népdalok. Gyurcsó István Alapítvány Könyvek 29. Dunaszerdahely 2004. (hangzóanyaggal együtt)
* Bodza Klára – Paksa Katalin: *Magyar Népi Énekiskola I.* Tankönyvkiadó. Budapest 1992. (hangzóanyaggal együtt)
* Bodza Klára – Paksa Katalin: *Magyar Népi Énekiskola II.* Magyar Művelődési Intézet. Budapest (évszám nélkül), (hangzóanyaggal együtt)
* Bodza Klára – Vakler Anna: *Magyar Népi Énekiskola III.* Magyar Művelődési Intézet. Budapest 1999. (hangzóanyaggal együtt).
* Putz Éva: *A kolonyi lagzi*. Madách Kiadó, Pozsony 1989.
* Czövek Judit: *Ha mi meghalunk…* Zoborvidéki virrasztóénekek. Kalligram. Pozsony 2002.
* Jókai Mária: *Zoboralji gyermekjátékok*. AB-ART Kiadó. Gyurcsó István Alapítvány. Pozsony-Dunaszerdahely 2004.
* Kiss Lajos: *Lakodalmas dalok*. Zeneműkiadó. Budapest (évszám nélkül).
* Lázár Katalin: *Népi játékok*. Jelenlévő múlt. Planétás Kiadó. Budapest 1997.
* Liszka József – Nagy Myrtil, szerk.: *Nyitra vidéki népballadák. Arany A. László hagyatékából*. Jelek a térben 2, Fórum Kisebbségkutató Intézet 2009.

**JELENTKEZŐLAP**

**„Csillagoknak teremtője…” országos népdalverseny 2025**

Felkészítő neve:

Kapcsolattartó neve, elérhetősége:

Iskola neve:

Versenyző neve: Kategória: Választott népdalok:

A tanulót (tanulókat) kísérő személy (személyek) létszáma:

Dátum: